stanford-oval/wikipedia huggingface dataset:
Fulbright Tower

| Fulbright Tower |
| --- | --- |
 Rakennus kuvattuna tammikuussa 2004.
Tiedot
Sijainti:  1301 McKinney Street, Houston, Texas, Yhdysvallat
Avajaiset:  1982
Käyttötarkoitus:  toimistorakennus
Yritykset
Arkkitehti:  Caudill Rowlett Scott
Omistaja:  Brookfield Properties (ennen Crescent Real Estate Equities)
Tekniset tiedot
Kerroksia:  52
Korkeus
Kattokorkeus:  221 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Fulbright Tower tai 3 Houston Center on Houstonissa Yhdysvalloissa sijaitseva toimistokäytössä oleva pilvenpiirtäjä. Rakennus on 221 metriä korkea, ja siinä on 52-kerrosta. Rakennus on osa Houston Center -rakennuskokonaisuutta. Rakennus on saanut energiaystävällisyydestään kultaisen LEED-sertifikaatin.
Frankfurtin päärautatieasema

| Frankfurt Hauptbahnhof |
| --- | --- |

Perustiedot
Lyhenne:  FF
Sijainti:  50°06′25″N, 008°39′45″E
Kunta:  Frankfurt am Main
Valtio:  Saksa
Avattu:  1888
Liikenne
Käyttäjiä (v.):  127 000 000
Liikennöitsijä(t):  Deutsche Bahn
Kaukoliikenne:  eri puolille Saksaa
Paikallisjunat:  S1, S2, S3, S4, S5, S6, S7, S8, S9
Vaihtoyhteydet:  metro
Asemarakennus
Tyyppi:  pääteasema
Suunnittelija:  Hermann Eggert ja Johann Wilhelm Schwedler
Rakennettu:  1883-1888
Lipunmyynti:  kyllä
Ratapiha
Raiteisto:  28 laituriraidetta
Frankfurtin päärautatieasema (saks. Frankfurt Hauptbahnhof, Hauptbahnhof von Frankfurt am Main) on merkittävä rautatieasema Frankfurtissa, Hessenin osavaltiossa Saksassa. Asema on Saksan vilkkaimmin liikennöity kaukoliikenteen rautatieasema matkustajamäärällä mitattuna (350 000 matkustajaa ja 342 kaukojunaa päivässä) ja eräiden arvioiden mukaan maailman kolmanneksi vilkkain rautatieasema. Asemakompleksiin kuuluvat myös erilliset, maan alla sijaitsevat Frankfurtin metron (U-Bahn) ja S-Bahnin asemat.
Aseman laiturialuetta.
Aseman laiturialuetta.
Aseman ratapihaa.
S-Bahnin juna keskustatunnelin asemalla.
Aiheesta muualla

Kuvia tai muita tiedostoja aiheesta Frankfurtin päärautatieasema Wikimedia Commonsissa
Freaattinen purkaus

Kaavio freaattisesta purkauksesta:

1. Höyrypilvi

2. Purkauskanava

3. Laavan ja tuhkan kerroksia

4. Geologisia kerrostumia

5. Pohjavesikerros

6. Räjähdys

7. Magmasäiliö
Freaattinen purkaus St. Helensillä.
Freaattinen purkaus eli hydrovulkaaninen purkaus on tulivuoren purkaus, jossa kuuma kiviaines pääsee kosketuksiin veden kanssa. Kiviaineksen lämpötila voi olla yli tuhat astetta, joten vesi alkaa kiehua välittömästi. Silloin tapahtuu voimakas räjähdys, jossa syntyy äkillisesti suuri määrä höyryä ja paljon hienoa kivituhkaa. Purkauksessa ei välttämättä ole mukana lainkaan sulaa kiveä.
Aiheesta muualla

Kuvia tai muita tiedostoja aiheesta Freaattinen purkaus Wikimedia Commonsissa
Evelyn

| Evelyn |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Eveliina
Vastineita eri kielissä:  Evelyne, Eveline
Nimen alkuperä:  Aveline
Infobox OKNimi-testi OK: 
Evelyn on englanninkielinen naisten tai miesten etunimi. Se pohjautuu muinaisgermaanin Avila-nimen hellittelymuotoon Aveline. Siitä tulevat myös nimet Eveliina ja Evelina.
Suomessa nimi Evelyn on 1900-luvun alusta vuoden 2019 loppuun mennessä annettu 657 naiselle sekä muutamalle miehelle.
Tunnettuja Evelynejä

Evelyn Ankers (1918–1985), brittiläinen näyttelijä
Evelyn Anthony (1926–2018), brittiläinen kirjailija
Evelyn Ashford (s. 1957), yhdysvaltalainen pikajuoksija
Evelyn Berezin (1925–2018), yhdysvaltalainen tietokoneiden suunnittelija
Evelyn Baring Cromer (1841–1917), Ison-Britannian pääkonsuli Egyptissä 1883–1917
Evelyn Fox Keller (1936–2023), yhdysvaltalainen biologi, kirjailija, tieteenfilosofi ja feministi
Evelyn Furtsch (1914–2015), yhdysvaltalainen pikajuoksija
Evelyn Glennie (s. 1965), skotlantilainen lyömäsoittaja
Evelyn Nadine Henderson, Nadine Conner (1907–2005), yhdysvaltalainen oopperalaulaja
Evelyn Hooker (1907–1996), yhdysvaltalainen psykologi
Evelyn Insam (s. 1994), italialainen mäkihyppääjä
Evelyn Kawamoto (1933–2017), yhdysvaltalainen uimari ja olympiamitalisti
Evelyn Keyes (1916–2008), yhdysvaltalainen näyttelijä
Evelyn King, Evelyn ”Champagne” King (s. 1960), yhdysvaltalainen disko- ja R&B-laulaja
Evelyn Knight (1917–2007), yhdysvaltalainen laulaja
Evelyn Lauder (1936–2011), yhdysvaltalainen yritysjohtaja ja hyväntekeväisyyden harjoittaja, roosan nauhan idean keksijä
Evelyn Lear (1926–2012), yhdysvaltalainen oopperalaulaja
Evelyn Marsden (1883–1938), australialainen stuertti
Evelyn De Morgan (1855–1919), englantilainen taidemaalari
Evelyn Nesbit (1884/1885–1967), yhdysvaltalainen mykkäelokuvien näyttelijä
Evelyn Nwabuoku (s. 1985), nigerialainen jalkapalloilija
Evelyn Opela (s. 1945), saksalainen näyttelijä
Evelyn Pinching (1915–1988), brittiläinen alppihiihtäjä
Evelyn de Rothschild (1931–2022), brittiläinen miljardööri ja filantrooppi
Evelyn Sharma (s. 1986), saksalais-intialainen näyttelijä ja malli
Evelyn Sharp (1919–1944), yhdysvaltalainen lentäjä
Evelyn Tubb (s. 1954), englantilainen sopraanolaulaja ja pedagogi
Evelyn Venable (1913–1993), yhdysvaltalainen näyttelijä
Evelyn Verrasztó (s. 1989), unkarilainen uimari
Evelyn Waugh (1903–1966), englantilainen kirjailija
Evelyn M. Witkin (1921–2023), yhdysvaltalainen geneetikko
Evelyn Wood (1838–1919), brittiläinen sotamarsalkka
Tunnettuja Evelynejä > Evelyn sukunimenä

John Evelyn (1620–1706), brittiläinen kirjailija ja bibliofiili
Aiheesta muualla

Kuvia tai muita tiedostoja aiheesta Evelyn Wikimedia Commonsissa
Fayanviirumesikko

| Fayanviirumesikko> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Viirumesikot Ptiloprora
Laji::  mayri
Kaksiosainen nimi
 Ptiloprora mayri  Hartert, 1930 
Katso myös
   Fayanviirumesikko Wikispeciesissä  
Infobox OKNimi-testi OKIUCN-testi OK: 
Fayanviirumesikko (Ptiloprora mayri) on mesikoiden heimoon kuuluva varpuslintu.
Levinneisyys

Fayanviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajin on kuvattu olevan runsaslukuisin lintulaji sillä korkeusvyöhykkeellä, jolla sitä tavataan. Se on luokiteltu elinvoimaiseksi.
Fay Weldon

Fay Weldon Kööpenhaminan kirjamessuilla 2008.
Fay Weldon (22. syyskuuta 1931 – 4. tammikuuta 2023) oli brittiläinen kirjailija, joka kirjoitti urallaan romaaneja ja näytelmiä sekä televisio- ja radiokäsikirjoituksia. Hänet tunnetaan ennen kaikkea teoksesta Naispaholaisen elämä ja rakkaudet (The Life and Loves of a She-Devil, 1983), joka on sovitettu palkituksi BBC:n televisiosarjaksi (1986) ja amerikkalaiseksi elokuvaksi Naispaholainen (1989).
Weldonin kirjat ovat usein satiirisia, ja käsittelevät naisen asemaa patriarkaalisessa länsimaisessa yhteiskunnassa.
Weldon asui Uudessa-Seelannissa, Skotlannissa ja Englannissa. Hän työskenteli mainosalalla. Hän oli kristinuskoon kääntynyt entinen ateisti.
Suomennetut teokset

Praxis (Praxis), 1982
Naispaholaisen elämä ja rakkaudet (The Life and Loves of a She-Devil), suom. Eva Siikarla, 1983
Maalle unelmien taloon (Puffball), suom. Kaarina Ripatti, 1985
Ystävättäret (Female Friends), suom. Liisa Hakola, 1987
Nainen ei lannistu (The Heart of the Country), suom. Liisa Hakola, 1988
Naisen kopiot (The Cloning of Joanna May), suom. Saara Villa, 1989
Rakkauden ilot ja surut (The Hearts and Lives of Men), suom. Liisa Hakola, 1989
Minuahan et unohda (Remember Me), suom. Liisa Hakola, 1992
Hyvä paha onnela (Darcy's Utopia), suom. Liisa Hakola, 1995
Filosofian kandidaatti

Filosofian kandidaatti (FK) on vanha suomalainen ylemmän korkeakoulututkinnon nimi, jota käytettiin ennen vuotta 1992 niin humanistisella kuin luonnontieteellisellä alalla. Uusia filosofian kandidaatin tutkintoja ei voi enää suorittaa.
Oppiarvon nimi on seuraus siitä, että nykyiset Helsingin yliopiston matemaattis-luonnontieteellinen ja humanistinen tiedekunta muodostivat aikaisemmin yhdessä filosofisen tiedekunnan, joka oli kuitenkin jo kauan jakautunut kahteen käytännössä eri tiedekuntien tavoin toimivaan osastoon. Helsingin yliopistosta oppiarvon nimi omaksuttiin Suomen muihinkin yliopistoihin. Vuonna 1951 otettiin molemmissa osastoissa käyttöön alemmat yliopistotutkinnot, jotka saivat nimet luonnontieteiden kandidaatti ja humanististen tieteiden kandidaatti. Tästä huolimatta filosofian kandidaatti säilytettiin molemmissa osastoissa ylemmän tutkinnon nimenä.
Vuosien 1972–1994 välisenä aikana filosofian kandidaatille myönnettiin pyynnöstä maksua vastaan filosofian maisterin arvonimi joko promootion yhteydessä tai ilman sitä. Nykyisen käytännön mukaan filosofian maisteri on tutkinnon nimi ja maisterin arvo saadaan suorittamalla se.
Tutkinnon nimi perustuu historiallisesti filosofia-tieteeseen ja siinä saavutettuun alustavaan edistykseen, jota osoittaa ehdokkuuteen viittaava käsite kandidaatti (< lat. candidatus, ’valkoisiin puettu’, alkujaan julkisen viran hakija Rooman valtakunnassa).
Francisco Trincão

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francisco António Machado Mota Castro Trincão
Syntymäaika: 29. joulukuuta 1999 (ikä 24)
Syntymäpaikka: Viana do Castelo, Portugali
Pelipaikka: oikea laitahyökkääjä
Pituus: 184 cm
Seura
Seura: Sporting
Junioriseurat
2008–2009: Vianense
2009–2010: Porto
2010–2011: Vianense
2011–2016: Braga
Seurat
| Vuodet | Seura | O | (M) |
| 2016–2018 | Braga B | 46 | (6) |
| 2018–2020 | Braga | 33 | (8) |
| 2020– | FC Barcelona | 28 | (3) |
| 2021–2022 | → Wolverhampton | 28 | (2) |
| 2022–2023 | → Sporting | 34 | (10) |
| 2023– | Sporting | 35 | (11) |
Maajoukkue
| 2015–2016 | Portugali U17 | 5 | (0) |
| 2017 | Portugali U18 | 7 | (1) |
| 2017–2018 | Portugali U19 | 18 | (10) |
| 2018–2019 | Portugali U20 | 8 | (2) |
| 2019–2021 | Portugali U21 | 8 | (3) |
| 2020– | Portugali | 7 | (0) |
 Seurajoukkueuran tilastot kattavat vain kansalliset sarjat, päivitetty 11. syyskuuta 2024.  Maajoukkueuran tilastot päivitetty 11. syyskuuta 2024.
Francisco António Machado Mota Castro Trincão (s. 29. joulukuuta 1999 Viana do Castelo) on portugalilainen jalkapalloilija. Hän edustaa portugalilaisseura Sportingia, jossa hän pelasi jo kauden 2022–2023 lainalla espanjalaisseura Barcelonasta. Hän on pelipaikaltaan oikea laitahyökkääjä.
Ura

Trincão teki debyyttinsä SC Bragan edustusjoukkueessa 28. joulukuuta 2018. 31. tammikuuta 2020 FC Barcelona tiedotti hankkineensa Trincãon Bragasta 31 miljoonalla eurolla. Hän liittyi joukkueeseen 1. heinäkuuta 2020. Hän pelasi kauden 2021–2022 lainalla Englannin Valioliigan Wolverhampton Wanderersissa.
Trincão pelasi useissa Portugalin nuorisomaajoukkueissa. Hän voitti alle 19-vuotiaiden Euroopan-mestaruuden 2018. Hän pelasi Portugalin A-maajoukkueessa ensimmäisen kerran syyskuussa 2020 ja on pelannut kaikkiaan seitsemän A-maaottelua marraskuun 2022 loppuun mennessä. Huhtikuussa 2023 Sporting ilmoitti ostaneen Trincãon lopullisesti yhteensä 10 miljoonan euron siirtokorvauksella.
Aiheesta muualla

Francisco Trincão WhoScored-sivustolla. (Arkistoitu – Internet Archive)
Sporting CP – Primeira Liga
1 Israel |
2 Reis |
3 St. Juste |
5 Morita |
6 Debast |
8 Pote |
9 Gyökeres |
10 Edwards |
11 Santos |
13 Kovačević |
17 Trincão |
19 Harder |
20 Araújo |
21 Catamo |
22 Fresneda |
23 Bragança |
25 Inácio |
26 Diomande |
41 Callai |
42 Hjulmand |
47 Esgaio |
57 Quenda |
72 Quaresma |
86 Nel |
Valmentaja Amorim
François Marie Daudin

François Marie Daudin (25. maaliskuuta 1774 Pariisi – 1804 Pariisi) oli ranskalainen eläintieteilijä.
Daudinin nimeämä madagaskarinmerikotka.
Daudin opiskeli lääketiedettä ja luonnontieteitä, ja valitsi jälkimmäisen elämäntyökseen. Hän kirjoitti teoksen Traité élémentaire et complet d'Ornithologie 1799–1800. Teos oli ensimmäisiä moderneja lintutieteen käsikirjoja, jossa lajit kuvattiin Carl von Linnén binomijärjestelmällä ja Buffonin luomilla anatomisilla ja fysiologisilla ominaisuuksilla. Teos jäi keskeneräiseksi.
Vuonna 1800 Daudin julkaisi teoksen Recueil de mémoires et de notes sur des espèces inédites ou peu connues de mollusques, de vers et de zoophytes. Daudin perehtyi etenkin matelijoihin ja julkaisi teoksen Histoire naturelle des reinettes, des grenouilles et des crapauds (1802) ja kahdeksanosaisen Histoire naturelle, générale et particulière des reptiles (1802–1803). Jälkimmäisessä teoksessa Daudin kuvailee 517 lajia, monet tieteelle uusina lajeina.
Daudinin vaimo Adèle toimi hänen kirjojensa kuvittajana. Teokset eivät käyneet hyvin kaupaksi. Adèle kuoli tuberkuloosiin 1804 ja Daudin pian hänen jälkeensä alle 30-vuotiaana.
Daudin kuvaili suuren määrän uusia lintulajeja, joista noin 24 lajinimeä on edelleen käytössä. Lajeja ovat muun muassa afrikanvarpushaukka (Accipiter minullus), afrikanlintuhaukka (Accipiter tachiro), liitohaukka (Elanus caeruleus) ja madagaskarinmerikotka (Haliaeetus vocifer).
Frankfurtin metro

| Frankfurtin metro |
| --- | --- |


Sijainti:  Frankfurt, Saksa
Avattu:  4. lokakuuta 1968
Pituus:  65 km
Asemia:  86
Linjoja:  9
Matkoja päivässä:  300 000
Matkoja vuodessa:  94 000 000
Frankfurtin metro on yhdessä paikallisjunan kanssa Frankfurtin kaupungin alueen joukkoliikennerunko, se avattiin 1968.
Kuten monissa muissa Saksan suurkaupungeissa (Köln, Essen, Stuttgart) metroa ei alun perin rakennettu maanalaiseksi vaan se suunniteltiin muutettavaksi vähitellen. Suurin osa radoista on rakennettu toisen maailmansodan jälkeen ja kaupungeissa oli tarpeeksi muitakin rakennustarpeita. Aivan samalla tavalla Frankfurtin raidejärjestelmää on rakennettu useassa osassa vuoden 1968 jälkeen.
Ainoastaan keskeiset rataosat ovat maanalaisia ja muistuttavat usein raitiovaunupysäkkejä maan alla. Suuri osa verkostosta koostuu pikaraitiotieverkosta, jolla on risteyksiä muiden liikennevälineiden kanssa, ainoastaan  U4 on kokonaan eristetty muusta liikenteestä, joten sitä voi kutsua 'aidoksi' metroksi.
Verkosto koostuu seitsemästä linjasta jotka liikennöivät kaupungin ulkopuolelle saakka: keskikaupungilla on kolme maanalaista linjaa, joissa on 27 maanalaista ja 58 ulkoasemaa sekä -pysäkkiä.
Linjojen yhteispituus on 60 kilometriä ja ne palvelevat noin 94 miljoonaa matkustajaa (2000).
| A-linjat |
| --- | --- |
U1: Ginnheim — Südbahnhof
U2: Gonzenheim — Südbahnhof
U3: Hohemark — Südbahnhof
B-/D-linjat
U4: Seckbacher Landstraße — Bockenheimer Warte
U5: Preungesheim — Hauptbahnhof
C-linjat
U6: Heerstraße — Ostbahnhof
U7: Hausen — Enkheim
U2-linjan juna Gonzenheimin asemalla.
U4-linjan juna Hauptwachen asemalla.
Frankfurtin metrokartta.
Aiheesta muualla

Wikimedia Commonsissa on kuvia tai muita tiedostoja aiheesta .
(saksaksi)
Saksan metrojärjestelmät
Berliini
Hampuri
München
Nürnberg
François Mansart

François Mansart. Osa kaksoismuotokuvaa, jonka tekijänä pidetään Philippe de Champaignea.
François Mansart (13. tammikuuta 1598 – 23. syyskuuta 1666) oli yksi ranskalaisen varhaisklassismin arvostetuimmista arkkitehdeista. Hänen päätöinään pidetään Blois’n linnan niin sanottua Orléansin siipeä sekä Pariisin lähellä sijaitsevaa Maisons-Laffitten linnaa.
François Mansartin parhaimpiin töihin kuuluva Château de Maisons-Laffitte rakennettiin vuosina 1630–1651.
François Mansart käytti rakennuksissaan usein aumakattoa, jonka lappeet rakennettiin kahteen eri kulmaan niin, että uloimmat lappeet tehtiin hyvin jyrkiksi ja varustettiin ikkunoilla. Rakenne kasvatti asuttavaa lattiapinta-alaa rakennuksen ulkoseinien vierellä. Tämä teki kattotyypistä suositun ja sitä alettiin kutsua hänen tyylikseen (ransk. toit à la Mansart) ja lopulta hänen nimellään eli mansardikatoksi (toit mansart). Jyrkän lappeen rajaamia huonetiloja alettiin kutsua mansardihuoneiksi (mansarde) tai mansardikerroksiksi.
Ylimääräisellä taitteella varustettuja kattoja on kuitenkin rakennettu Ranskassa jo 1500-luvun puolivälissä. Esimerkiksi vuonna 1546 rakennetun Lescot-siiven katto Louvren palatsissa on sellainen. Tämän kauden katoissa alempi lape jää kuitenkin näyttävän attikan vuoksi usein maan pinnalta katsoen näkymättomiin. Pierre Lescot'n suunnittelema kattotyyppi tulikin tunnetuksi vasta myöhemmin nimellä mansardikatto.
Frazer McLaren

| Frazer McLaren |
| --- | --- |

Henkilötiedot
Syntynyt: 29. lokakuuta 1987 (ikä 36) Winnipeg
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  196 cm
Paino:  110 kg
Pelaajaura
Pääsarjaura:  2008–2016
Seurat:  San Jose Sharks   Toronto Maple Leafs
NHL-varaus:  203. varaus, 2007 San Jose Sharks
Frazer William Down McLaren (29. lokakuuta 1987) on kanadalainen uransa lopettanut jääkiekkoilija, joka pelasi ammattilaisena NHL-liigan San Jose Sharksissa ja Toronto Maple Leafsissa. McLaren tunnettiin kaukalotappelijana ja fyysisenä pelaajana.
Ura

McLaren pelasi WHL-junioriliigassa viisi kautta, joista suurimman osan Portland Winter Hawksissa. Hän pelasi yhteensä 318 ottelua, joista 48 Moose Jaw Warriorsissa. Hänet varattiin neljännen juniorikauden jälkeen seitsemännellä kierroksella vuoden 2007 varaustilaisuudessa.
Ensimmäisen kokonaisen ammattilaiskautensa McLaren pelasi 2008–2009 AHL-joukkue Worcester Sharksissa, jossa keräsi poliisina 181 jäähyminuuttia. NHL-kokoonpanoon hän pääsi kesken kauden 2009–2010. McLaren kutsuttiin San Jose Sharksin kauden toiseen otteluun 3. lokakuuta tekemään NHL-debyyttiä. Hän sai heti myös ensimmäisen pisteensä syöttäessään Benn Ferrieron ensimmäisen NHL-maalin.
29. marraskuuta 2009 McLaren teki ensimmäisen NHL-maalinsa Vancouver Canucksia vastaan. 30. kesäkuuta hän teki San Josen kanssa vuoden jatkosopimuksen.
Kaudella 2012–2013, 31. tammikuuta 2013 McLaren asetettiin waivers-listalle, josta Toronto Maple Leafs poimi hänet.
Heinäkuussa 2013 McLaren teki Toronton kanssa kaksivuotisen sopimuksen.
Kaudella 2013–2014 McLaren asetettiin waivers-listalle ensimmäisellä kokonaisella Toronto-kaudellaan. Häntä ei kuitenkaan sieltä poimittu ja hän joutui pelaamaan Toronto Marliesissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frazer McLaren
Käännös suomeksi
Fray Bentos

| Fray Bentos |
| --- | --- |
 Fray Bentos
 Koordinaatit: 33°08′0″S, 58°18′0″W 
Valtio:  Uruguay
Departementti:  Río Negro
Väkiluku (2011):  24 406
Infobox OKVirheellinen NIMI-arvo: 
Fray Bentos on kaupunki läntisessä Uruguayssa lähellä Argentiinan rajaa. Kaupungin asukasluku vuonna 2011 oli noin 24 400. Se on Río Negron departementin pääkaupunki.
Libertador General San Martínin silta ylittää Uruguayjoen Fray Bentosin kohdalla. Lähin kaupunki Argentiinan puolella on Gualeguaychú. Argentiinalaiset ympäristöaktivistit pitivät siltaa suljettuna kolmisen vuotta.
Botnian tehdas rakenteilla.
Vuonna 2005 suomalaisen Metsä-Botnian tytäryhtiö Botnia S.A. aloitti sellutehtaan rakentamisen Fray Bentosiin. Naapurimaa Argentiina on vastustanut hanketta väittäen tehtaan aiheuttavan ympäristöhaittoja. Fray Bentosin sellutehdas otettiin käyttöön vuonna 2007. Vuonna 2009 tehdas siirtyi UPM:n omistukseen.
Aiheesta muualla

Kuvia tai muita tiedostoja aiheesta Fray Bentos Wikimedia Commonsissa
Frații Advahov

| Frații Advahov |
| --- | --- |
 Vasile ja Vitalie Advahov vuonna 2022.
Tiedot
Toiminnassa:  2005–
Tyylilaji:  folk
Kotipaikka:   Moldova
Jäsenet:  Vasile Advahov   Vitalie Advahov  
Infobox OKNimi-testi OK: 
Frații Advahov on moldovalainen folkmusiikkiyhtye, jonka muodostavat veljekset Vasile ja Vitalie Advahov. Yhtye on perustettu vuonna 2005. Frații Advahov edusti Moldovaa yhdessä Zdob și Zdub -yhtyeen kanssa vuoden 2022 Euroviisuissa kappaleella "Trenulețul".
Ura

Vitalie ja Vasile Advahov syntyivät Cahulissa Moldovassa 18. tammikuuta 1978 ja 26. huhtikuuta 1979. Heidän vanhempansa Vasile ja Agafia Advahov työskentelivät opettajina Cahulin pedagogisessa koulussa. Lukioaikana veljekset liittyivät Mugurașii -nimiseen orkesteriin.
Oman yhtyeensä (Frații Advahovin) veljekset perustivat vuonna 2005, mutta kaksikon edustama yhtye kasvoi nopeasti moldovalaisten ja romanialaisten muusikoiden liittymisen myötä isoksi orkesteriksi. Vuonna 2020 orkesterissa oli 45 soittajaa.
Folk-rockyhtye Zdob și Zdubin kanssa tehty kappale "Trenulețul" valittiin Teleradio-Moldovan päätöksellä Moldovan vuoden 2022 euroviisukappaleeksi tammikuussa 2022. Kappale keräsi Euroviisuissa 253 pistettä ja sijoittui loppukilpailussa seitsemänneksi.
Firme (1754)

| Firme |
| --- | --- |

Aluksen vaiheet
Rakentaja:  Arsenal de la Carraca, Cádiz
Kölinlasku:  16. toukokuuta 1752
Laskettu vesille:  22. kesäkuuta 1754
Poistui palveluskäytöstä:  vallattu 22. heinäkuuta 1805
Tekniset tiedot
Uppouma:  1 859 t (arqueo)
Pituus:  44,35 m (köli)
Leveys:  16,28 m
Syväys:  7,87 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puoli- ja etukansi: 10 × 8 naulan tykkiä
Firme oli Espanjan laivaston vuonna 1754 vesille laskettu Firme-luokan kaksikantinen 68-tykkinen linjalaiva.
Valmistus

Alus tilattiin La Carracasta Cádizista, missä köli laskettiin 16. toukokuuta 1752. Alus laskettiin vesille 22. kesäkuuta 1754.
Palvelus

Alus aloitti 7. marraskuuta 1754 Aquilónin kanssa partioinnin Atlantilla päällikkönään Juan Antonio de la Colina. Se saapui 7. toukokuuta 1755 Cádiziin Kanariansaarilta mukanaan 100 000 pesoa. Alus lähti 29. elokuuta 1759 Cádizista Napoliin osallistuakseen Carlos III saattamiseen Espanjaan. Se taisteli algerialaisia merirosvoja vastaan, kunnes palasi Cartagenaan huollettavaksi joulukuussa 1760.
Lokakuussa 1761 alus lähti Cádizista Cartagena de Indiasiin. Se palasi 20. joulukuuta 1764 Cádiziin saattaen kahta kauppalaivaa, jotka kuljettivat yhteensä 1,9 miljoonaa pesoa. Alus saapui 2. heinäkuuta 1767 Cádiziin kahden kauppalaivan kanssa kuljettaen 134 362 pesoa. Se lähti Cádizista Ferroliin, jolloin se kohtasi kuusi algerialaista šebekkiä. Kesäkuussa 1779 alus lähti Oportosta saartaakseen brittiläisiä kauppalaivoja. Se osallistui 1780 Gibraltarin saartoon sekä 2. Englannin kanaalin sotaretkeen Córdovan laivastossa kesäkuussa 1781.
Kesäkuussa 1782 alus lähti 3. Englannin kanaalin sotaretkelle. Se osallistui syyskuussa 1782 hyökkäykseen Gibraltarille. Kesäkuussa 1790 alus liitettiin Marqués of Socorron laivastoon Nootkan kriisissä. Se liitettiin 1793 Lángaran laivastoon Toulonin saartoon. Alus liitettiin 12. tammikuuta 1797 Córdovan laivastoon. Alus osallistui 14. helmikuuta 1797 Cabo de São Vicenten taisteluun, jolloin aluksen miehistöstä sai surmansa kaksi ja haavoittui yksi. Alus joutui 1798 ja 1799 Britannian kuninkaallisen laivaston amiraalin Jervisin laivaston saartamaksi Cádizissa. Se siirrettiin reserviin 1801 Cádizissa.
Huhtikuussa 1805 alus lähti Terriblen, Españan ja fregatti Magdalenan kanssa Martiniquelle liittyäkseen Ranskan laivaston amiraali Villeneuven laivastoon. Britannian kuninkaallisen laivasto valtasi 22. heinäkuuta 1805 Cape Finisterren edustalla aluksen Calderin kahakassa. Alus oli 31. heinäkuuta 1805 lahoavana hylkynä Plymouthissa.
Firme-luokka

| Firme-luokka |
| --- | --- |

Tekniset tiedot
Uppouma:  1 859 t (arqueo)
Pituus:  44,35 m (köli)
Leveys:  16,28 m
Syväys:  7,87 m
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puoli- ja etukansi: 10 x 8 naulan tykkiä
Firme-luokka oli Espanjan laivaston kahden kaksikantisen 68-tykkisen linjalaivan muodostama alusluokka.
Suunnittelu

Molemmat alukset tilattiin 2. toukokuuta 1752 saman aikaisesti viiden Vengeanza-luokan fregatin kanssa. Matthew Mullanin suunnittelemat alukset perustuivat Jorge Juanin "sistema inglésiin" ja perustuivat Áfrican suunnitelmiin. Mittasuhteita oli suurennettu, mutta köli oli lyhyempi.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Firme (San Zenón) | Arsenal de la Carraca, Cádiz | 16. toukokuuta 1752 | 22. kesäkuuta 1754 |  | vallattu 22. heinäkuuta 1805 |
| Aquiles (San Román) | Cádiz | 16. toukokuuta 1752 | 5. syyskuuta 1754 |  | poistettu 7. elokuuta 1770 |